Document ID: 31999R2807

KOMMISSIONENS FORORDNING (EF) Nr. 2807/1999
af 22. december 1999
om fastsættelse af referencepriser for fiskerivarer for fangstsæsonen 2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EF) nr. 3318/94(2), særlig artikel 22, stk. 6, første afsnit, og artikel 23, stk. 5, og
ud fra følgende betragtninger:
(1) I artikel 22, stk. 1, i forordning (EØF) nr. 3759/92 er det bl.a. fastsat, at der hvert år efter varekategori for de i bilag I, II og III, bilag IV, afsnit b, og bilag V til forordningen anførte varer fastsættes referencepriser gældende for Fællesskabet, dog således at der tages hensyn til de konsultationsprocedurer, der er fastsat for bestemte varer ved Fællesskabets internationale handelsaftale i GATT;
(2) i artikel 23, stk. 1, i forordning (EØF) nr. 3759/92 er der bl.a. åbnet mulighed for at fastsætte referencepriser for de i bilag IV, under A, omhandlede varer før begyndelsen af hver fangstsæson;
(3) i artikel 22, stk. 2, i forordning (EØF) nr. 3759/92 er det fastsat, at referenceprisen for de i bilag I, afsnit A, D og E, i samme forordning anførte varer er lig med henholdsvis tilbagetagelsespriserne og salgspriserne som fastsat i samme forordnings artikel 11, stk. 1 og artikel 13.
(4) Fællesskabets tilbagetagelses- og salgspriser er for fangstsæsonen 2000 fastsat ved Kommissionens forordning (EF) nr. 2802/1999(3);
(5) for de i bilag I, afsnit B og C, og IV, afsnit B, til forordning (EØF) nr. 3759/92 anførte varer fastsættes referencepriserne for ferske varer under hensyntagen til forarbejdningsomkostninger og behovet for at sikre et prisforhold, der er i overensstemmelse med markedssituationen;
(6) for de i bilag II til forordning (EØF) nr. 3759/92 anførte varer bør referencepriserne afledes af de i artikel 9, stk. 1, i nævnte forordning omhandlede orienteringspriser efter det prisniveau, der benyttes til udløsning af de i artikel 16, stk. 1, i samme forordning omhandlede interventionsforanstaltninger vedrørende disse varer, og fastsættes under hensyntagen til situationen på markedet for disse varer;
(7) for varer af slægten Thunnus og Euthynnus, der er anført i bilag III til forordning (EØF) nr. 3759/92, fastsættes referencepriserne på grundlag af et vejet gennemsnit af de priser franko grænse, der konstateres på de mest repræsentative markeder i medlemsstaterne i de tre foregående år;
(8) for så vidt angår karper og laks, henhørende i bilag IV, under A til forordning (EØF) nr. 3759/92, fastsættes referencepriserne på grundlag af gennemsnittet af de producentpriser, der er konstateret i de sidste tre år forud for tidspunktet for fastsættelsen af referenceprisen for en vare, hvis handelsegenskaber er fastlagt ved Kommissionens forordning (EØF) nr. 2210/93(4), senest ændret forordning (EF) nr. 843/95(5);
(9) for de i bilag V til forordning (EØF) nr. 3759/92 anførte frosne og saltede varer bør referenceprisen fastlægges på grundlag af gennemsnitsreferenceprisen for det ferske produkt under hensyntagen til forarbejdningsomkostningerne og markedssituationen; hvis der ikke er fastsat en referencepris for den ferske vare, fastsættes referencepriserne på grundlag af den referencepris, der gælder for en handelsmæssigt tilsvarende fersk vare; på grund af mængden af visse frosne og saltede varer og importforholdene for disse varer er det ikke muligt at fastsætte en referencepris for alle disse varer i den nærmeste fremtid;
(10) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
Referencepriser for fangstsæsonen 2000 for de varer, der er anført i bilag I, II, III, IV, afsnit A og B, og for visse af de varer, der er anført i bilag V til forordning (EØF) nr. 3759/92, fastsættes som angivet i bilaget.
Artikel 2
Denne forordning træder i kraft den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1999.

Labels: 2
6